स्कूल में वार्षिकोत्सव मनाया
रामगंजमंडी | शहरके सर्वोत्तम उच्च माध्यमिक स्कूल में मंगलवार को वार्षिकोत्सव मनाया गया। कार्यक्रम में मुख्य अतिथि केएसएसएसआईए के अध्यक्ष जगदीशसिंह शक्तावत थे। विशिष्ट अतिथि पार्षद महावीर पोरवाल बिजली निगम के एईएन एमएल बहवाल रहे। अध्यक्षता प्रायवेट स्कूल एसोसिएशन के प्रदेश उपाध्यक्ष रघुकुलनंदन गौतम ने की। प्रधानाचार्य नरेश शर्मा ने वार्षिक प्रतिवेदन प्रस्तुत किया। समारोह में स्कूल में बीते सत्र में हुई विभिन्न शैक्षिक एवं खेलकूद गतिविधियों में अव्वल रहे विद्यार्थियों को अतिथियों ने पुरस्कार वितरित किए। स्कूल निदेशक दिनेश शर्मा ने अतिथियों को प्रतीक चिन्ह दिए। कार्यक्रम में प्रायवेट स्कूल एसोसिएशन के ब्लॉक अध्यक्ष राजेंद्र धानिया, गिरिराज मीणा, पार्षद प्रहलाद मीणा, कन्हैयालाल पोरवाल, सत्यनारायण शर्मा, बजरंगलाल राठौर, गिरिराज किशोर आदि भी मौजूद थे। संचालन सतीश राठौर ने किया।
रामगंजमंडी. वार्षिकोत्सव में छात्रों को पुरस्कार देते अतिथि।
hin_Deva hin_Deva hin_Deva